<classify> Yanga imemsimamisha Niyonzima kwa muda usiojulikana kwa kuchelewa kuripoti kambini baada ya kutoka mapumzikoni. Akizungumza na gazeti hili, jana Dk Tiboroha alisema walikutana na mchezaji huyo na wamekubaliana aandike kwa maandishi ili waweze kutafuta suluhisho.Klabu inahitaji uwepo wa mchezaji kwenye programu za timu anapohitajika kuondoka kwenda kwenye shughuli zake za timu ya taifa kwa ruhusa lakini pia kurudi kwa muda unaotakiwa kwasababu haya ni ya kanuni za FIFA, kwamba kama ni mechi za kutafuta kufuzu mchezaji anatakiwa afike kabla ya saa 48 na baada ya kuitumikia timu yake ya taifa saa 48 baadae anatakiwa arudi kwenye klabu yake, alisema Tiboroha.Sasa inapotokea mchezaji hayupo kwenye timu kwasababu alikuwa kwenye timu ya taifa halafu anakosa mechi za kwenye ratiba ya ligi hicho kitendo tumeona hatuwezi kuendelea kukivumilia lazima tujue sababu yake ni nini na ni lazima tupate maelezo ya kina kutoka kwa mchezaji kwanini achelewe kurudi, alisema Tiboroha.Mbali na wachezaji wa Yanga kupewa mapumziko kutokana na kusimama kwa ligi Niyonzima pia alikwenda kuitumikia timu yake ya taifa Amavubi iliyokuwa ikishiriki michuano ya kombe la Chalenji Afrika Mashariki na Kati iliyofanyika Addis Ababa, Ethiopia.Huku wenziwe wakiwa wameshaanza kambi na kucheza mechi za Ligi Kuu, Niyonzima alirudi akiwa amefungwa plasta gumu PoP mguuni na kudai aliumia kwenye michuano ya Chalenji lakini hilo halikusaidia kukwepa adhabu, alikutana na rungu la Yanga.  <topic>: MICHEZO 